Rovinų mūšis (1282)

Rovinų mūšis (1282 m.) – mūšis, vykęs 1282–1283 m. žiemą tarp Krokuvos kunigaikščio Lešeko Juodojo kariuomenės ir Lenkijoje plėšikavimo žygį vykdžiusios LDK kariuomenės.

Po nesėkmingos ekspedicijos 1282 m. rudenį ir jotvingių pralaimėjimo prie Narevo upės, tų pačių metų žiemą lietuviai surengė atsakomąjį žygį į Lenkiją. Per pietinės Palenkės Lukovo miškus (lenk. Lasy Łukowskie) Lietuvos pajėgos pasiekė Sandomiežo kunigaikštystę.

Kelią jiems pastojo Mažosios Lenkijos kariuomenė, vadovaujama kunigaikščio Lešeko Juodojo. Abi kariaunos susitiko prie Rovinų kaimo į šiaurės rytus nuo Liublino.Paszkiewicz, Henricus. Regesta Lithuaniae: ab origine usque ad Magni Ducatus cum Regni Poloniae unionem. T. 1: Tempora usque ad annum 1315 complectens, p. 121–123. Mūšį laimėjo Krokuvos kunigaikštystės pajėgos. Šiame mūšyje jos sėkmingai panaudojo atsitraukimo imitaciją, suardžiusią lietuvių rikiuotę.Krakowski, Stefan. Region kielecki jako teren najazdów drugiej połowie XIII wieku. p. 200–202.Bitschin, Conrad. Fortsetzung zu Peter von Dusburgs Cronik. Heraugegeben von Max Toeppen. Scriptores rerum Prussicarum. Leipzig, p. 48-49.

Tai buvo pirmasis iš keturių su didžiuoju kunigaikščiu Daumantu siejamų LDK žygių į Lenkiją.Baranauskas, Tomas, Mūšiai viduramžių Lietuvos istorijoje, Lituanistica, 2020. T. 66. Nr. 3(121), p. 157–188 Pirmoji nesėkmė neprivertė Daumanto keisti savo politikos,Baranauskas, Tomas. Garuozos mūšis: šaltiniai ir interpretacijos. p. 33-34. todėl laikoma, kad pralaimėjimas prie Rovinų lemtingų pasekmių neturėjo.

 Bibliografija 

 (LT) Baranauskas, Tomas, Garuozos mūšis: šaltiniai ir interpretacijos. Joniškis, 2017.
 (LT) Baranauskas, Tomas, Mūšiai viduramžių Lietuvos istorijoje, Lituanistica, 2020. T. 66. Nr. 3(121), Lietuvos mokslų akademija, 2020, p. 157–188,

 (DE) Bitschin, Conrad. Fortsetzung zu Peter von Dusburgs Cronik. Heraugegeben von Max Toeppen. Scriptores rerum Prussicarum. Leipzig, 1866, Bd. 3, S. 472–506.
 (PL) Krakowski, Stefan. Region kielecki jako teren najazdów drugiej połowie XIII wieku. Rocznik Muzeum Świętokrzyskiego, 1973, t. 8, s. 183–208.
 (PL) Stanisław Krakowski Polska w walce z najazdami tatarskimi w XIII wieku, wyd. MON 1956, str.209-210
 (PL) Paszkiewicz, Henricus. Regesta Lithuaniae: ab origine usque ad Magni Ducatus cum Regni Poloniae unionem. T. 1: Tempora usque ad annum 1315 complectens. Varsoviae, 1930.

 Išnašos 

Kategorija:LDK mūšiai
Kategorija:Lenkijos mūšiai
Kategorija:Lietuvos-Lenkijos santykiai
Kategorija:Mūšiai Lenkijos teritorijoje
Kategorija:1282 metai